Po tym zo so loni nihdźe žane chodojtypalenje wotměć njesmědźeše, so ludźo nětko prašeja, kak to lětsa budźe. Po dotalnym stawje po wšěm zdaću wjele jasne njeje.
Bukecy (SN/MWj). Hač w Bukečanskej gmejnje woblubowany nalětni nałožk na zwučene wašnje wotměja abo nic, dotal nichtó prawje rjec njemóže. Gmejnske zarjadnistwo je kedźbliwe. Tam drje so chodojtypalenja nadźijeja, rozsudźene pak hišće ničo njeje. Přiwšěm skića wobydlerjam składnosć, na znatych městnach suche hałzy wotkłasć. Njebudźe-li chodojtypalenje dowolene, chcedźa tele hromady pod dohladom wohnjowych wobornikow w dopołdnišich hodźinach 30. apryla wotpalić. Tajke městna maja mjez druhim w Mješicach, Žornosykach, Pomorcach a w Błócanach.
szl_Latn szl_Latn